Εκτίμηση θυρεοειδικής λειτουργίας και υπερηχογραφικά ευρήματα θυρεοειδούς αδένα σε πολύτοκες γυναίκες
Creators: name: Βέργος, Γεώργιος Ιωάννη
Publisher: name: Aristotle University of Thessaloniki
Year: 2022
Subjects: Θυρεοειδής αδένας
Πολυτοκία
Ιώδιο
Thyroid gland
Parity
Iodine

description: Η κύηση αποτελεί μια ιδιαίτερη περίοδο στην οποία συμβαίνουν διάφορες βιοχημικές αλλαγές που επηρεάζουν την θυρεοειδική λειτουργία και ανατομία. Η β-χοριακή γοναδοτροπίνη λόγω της ομοιότητας της με την θυρεοειδοτρόπο ορμόνη (TSH) ασκεί τροφική επίδραση στον θυρεοειδή αδένα ενώ καταστέλλει εν μέρει την ίδια την TSH. Επιπλέον, λόγω αύξησης του δείκτη σπειραματικής διήθησης (GFR) αυξάνεται η κάθαρση ιωδίου στα ούρα. Αυξάνεται επίσης η κάθαρση του ιωδίου στον πλακούντα λόγω των αυξημένων αναγκών του εμβρύου σε ιώδιο. Σκοπός της μελέτης ήταν η εκτίμηση της θυρεοειδικής λειτουργίας καθώς και η διερεύνηση υπερηχογραφικών ευρημάτων του θυρεοειδούς αδένα σε πολύτοκες γυναίκες οι οποίες βρίσκονταν τουλάχιστον 6 μήνες μετά την ολοκλήρωση της τελευταίας τους κύησης. Μελετήθηκε η πιθανότητα συσχέτισης αφενός της ύπαρξης θυρεοειδικής νόσου με γνώμονα το ατομικό ιστορικό και την εργαστηριακή ποσοτική διερεύνηση της θυρεοειδοτρόπου ορμόνης (TSH) και της ελεύθερης θυροξίνης ορού (fT4) και αφετέρου των υπερηχογραφικών ευρημάτων: όγκος θυρεοειδούς αδένα, όζοι θυρεοειδούς: ύπαρξη, πλήθος, μέγεθος, κλίμακα TIRADS με τον αριθμό κυήσεων με τον αριθμό κυήσεων σε πολύτοκες γυναίκες. Για το λόγο αυτό 25 γυναίκες, από διάφορες περιοχές της Ελλάδας, χωρίστηκαν σε δύο ομάδες Α(Ν=14), Β(Ν=11) με βάση τον αριθμό κυήσεων (μέσοι όροι 4 και 6 κυήσεις αντίστοιχα). Οι δύο ομάδες δεν διέφεραν στατιστικά σημαντικά στην ηλικία, στον Δείκτη Μάζας Σώματος (ΒΜΙ), στον αριθμός των γυναικών που βρίσκονταν στην εμμηνόπαυση, στον αριθμό των ετών από την έναρξη της εμμηνόπαυσης για όσες γυναίκες βρίσκονταν στην εμμηνόπαυση, στο υψόμετρο της περιοχής μόνιμης διαμονής τους καθώς και στην μέση απόσταση της από τη θάλασσα, στην ύπαρξη συννοσηροτήτων, στο ατομικό και κληρονομικό ιστορικό θυρεοειδικής νόσου και φαρμακευτικής αγωγής με θυροξίνη, στο ατομικό ιστορικό ακτινοβόλησης του τραχήλου καθώς και στο ατομικό ιστορικό κακοήθειας. Επιπλέον, καμία γυναίκα και από τις 2 ομάδες δεν έλαβε συμπλήρωμα ιωδίου στην διάρκεια οποιασδήποτε εγκυμοσύνης και καμία δεν λάμβανε φαρμακευτική αγωγή που να επηρεάζει την θυρεοειδική λειτουργία για άλλη νόσο εκτός θυρεοειδοπάθειας (π.χ. λίθιο, αμιωδαρόνη). Συγκρίθηκαν μεταξύ των δύο ομάδων οι μεταβλητές: όγκος δεξιού λοβού, όγκος αριστερού λοβού, όγκος συνολικός του αδένα, αριθμός κυρίαρχων όζων στον δεξιό λοβό, αριθμός κυρίαρχων όζων στον αριστερό λοβό, αριθμός κυρίαρχων όζων στον αδένα συνολικά, μέγεθος μέγιστης διαμέτρου μεγαλύτερου κυρίαρχου όζου στον αδένα, τιμή μέγιστου σκορ TIRADS ανά αδένα, υπερηχογραφική εικόνα θυρεοειδίτιδας, εικόνα απλής διάχυτης και πολυοζώδους βρογχοκήλης, ατομικό αναμνηστικό θυρεοειδικής νόσου, τιμή θυρεοειδοτρόπου ορμόνης (TSH), και τέλος τιμή ελεύθερης θυροξίνης ορού (fT4), αλλά δεν φάνηκε καμία στατιστικά σημαντική διαφορά. Επιπλέον επιχειρήθηκε έλεγχος στατιστικής σημαντικότητας των μεταβλητών αυτών με τον αριθμό κυήσεων (χωρίς διάκριση στις δύο ομάδες) ο οποίος απέβη αρνητικός. Παρατηρήθηκε πάντως ότι ο μέσος όρος του όγκου του αδένα ήταν μεγαλύτερος από ότι στον γενικό πληθυσμό, καθώς και ότι ο επιπολασμός της οζώδους νόσου ήταν επίσης μεγαλύτερος (60%) σε σύγκριση με τον γενικό ενήλικο γυναικείο πληθυσμό (30%). Συμπερασματικά, προτείνεται ιδιαίτερα σε νέες γυναίκες που επιθυμούν την πολυτοκία η μέτρηση ιωδίου ούρων στην διάρκεια της εγκυμοσύνης ούτως ώστε να εκτιμηθεί η επάρκεια ιωδίου. Σε περίπτωση ανεπάρκειας ιωδίου προτείνουμε αύξηση της πρόσληψης του ιωδίου μέσω τροφών ή κατάλληλων συμπληρωμάτων διατροφής
description: Pregnancy is a special period in which various biochemical changes occur that affect thyroid function and anatomy. Due to its similarity to thyroid-stimulating hormone (TSH), beta-human chorionic gonadotropin exerts a trophic effect on the thyroid gland while partially suppressing TSH itself. In addition, due to an increase in glomerular filtration rate (GFR), urinary iodine clearance increases. Iodine clearance in the placenta is also increased due to the increased iodine needs of the fetus. The aim of this study was to assess thyroid function and to investigate ultrasound findings of the thyroid gland in multiparous women who were at least 6 months after the completion of their last pregnancy. The possibility of association between the presence of thyroid disease based on individual history and laboratory quantitative investigation of thyroid-stimulating hormone (TSH) and serum free thyroxine (fT4) on the one hand and ultrasound findings on the other hand was studied: Thyroid gland volume, thyroid nodules: existence, number, size, TIRADS scale with the number of pregnancies with the number of pregnancies in multiparous women. For this purpose, 25 women, from different regions of Greece, were divided into two groups A (N=14), B (N=11) based on the number of pregnancies (mean 4 and 6 pregnancies respectively). The two groups did not differ statistically significantly in age, body mass index (BMI), number of women in menopause, number of years since the onset of menopause for those women in menopause, the altitude of their area of permanent residence and its average distance from the sea, the existence of co-morbidities, the individual and hereditary history of thyroid disease and thyroxine medication, the individual history of cervical irradiation and the individual history of malignancy. In addition, no woman in either group received iodine supplementation during any pregnancy and none was receiving medication affecting thyroid function for disease other than thyroid disease (e.g. lithium, amiodarone). Variables were compared between the two groups: right lobe volume, left lobe volume, total gland volume, number of dominant nodules in the right lobe, number of dominant nodules in the left lobe, number of dominant nodules in the gland overall, maximum diameter size of largest dominant nodule in the gland, maximum TIRADS score value per gland, ultrasound image of thyroiditis, image of simple diffuse and multinodular goiter, individual thyroid disease booster, thyroid stimulating hormone (TSH) value, and finally serum free thyroxine (fT4) value. Summarising no statistically significant difference was seen. In addition, a test of statistical significance of these variables was attempted with the number of pregnancies (without discrimination between the two groups), which was negative. However, it was observed that the mean gland volume was higher than in the general population, and the prevalence of nodular disease was also higher (60%) compared to the general adult female population (30%). In conclusion, it is recommended, especially in young women who wish the parity, to measure urinary iodine during pregnancy in order to assess iodine sufficiency. In case of iodine deficiency, we recommend increasing iodine intake through food or appropriate dietary supplements